Ταλλαμόρ

Πολιτισμός

Το Φεστιβάλ Φοίνικα του Ταλλαμόρ (Tullamore Phoenix Festival) είναι ετήσια εορτή τέχνης, πολιτσμού και κληρονομίας που άρχισε να πραγματοποιείται τον Αύγουστο του 2000. Στο φεστιβάλ λαμβάνουν χώρα αρκετές εκδηλώσεις – αερόστατα θερμού αέρα, ελεύθερες πτώσεις με αλεξίπτωτο, ζωντανές μουσικές συναυλίες, εκδηλώσεις στους δρόμους, παρέλαση, πυροτεχνήματα και πολλά ακόμη.
Το Φεστιβάλ Βασίλισσας της Γης (Queen of the Land Festival) λαμβάνει χώρα στο Ταλλαμόρ κάθε χρόνο τη τρίτη εβδομάδα του Νοεμβρίου. Πρόκειται διαγωνισμό προσωπικότητας στον οποίο αναζητούνται οι καλύτερες σύγχρονες Ιρλανδές. Οργανώνεται από το Offaly Macra Na Feirme. Κάθε χρόνο περίπου 25 κοπέλες ηλικίας 17 έως 35 ετών συμμετέχουν ώστε να στεφθούν Βασίλισσες της Γης. Στο πλαίσιο του φεστιβάλ λαμβάνουν χώρα και άλλες εκδηλώσεις κατά την διάρκεια του σαββατοκύριακου, κυρίως τη νύχτα.
Το ετήσιο Σόου του Ταλλαμόρ (Tullamore Show) διεξάγεται κάθε Αύγουστο. Έχει επεκταθεί αρκετά τα τελευταία χρόνια και πλέον είναι το μεγαλύτερο μονοήμερο φεστιβάλ της χώρας.
Η παμπ Hugh Lynch's στο Kilbride Street λειτουργεί ως πανδοχείο από τις αρχές του 19ου αιώνα. Στις αρχές του 20ού αιώνα αγοράστηκε από τον Όμιλο Ουίλλιαμς, που κατείχε το Αποστακτήριο D.E. Williams, και λειτούργησε ως μπαρ και οπωροπωλείο, μαζί με άλλα καταστήματα στην Ιρλανδική ενδοχώρα, μέσω των οποίων διακινούνταν το ουίσκι "Tullamore Dew". Ανήκει στην οικογένεια Λυντς από το 1971 και προσελκύει πληθώρα πελατών. Ένα από τα χαρακτηριστικά του είναι το ετήσιο φεστιβάλ στο οποίο μια οροφή τοποθετείται στον δρόμο και πραγματοποιούνται δωρεάν συναυλίες για τρεις ημέρες.
Το εθνικό φεστιβάλ μουσικής Fleadh Ceoil διεξήχθη για πρώτη φορά στο Ταλλαμόρ τον Αύγουστο του 2007. Η ίδια περιοχή επελέγη και τις δύο επόμενες χρονιές.
Το Εθνικό Πρωτάθλημα Οργώματος, η μεγαλύτερη έκθεση εξωτερικού χώρου και εκδήλωση αγροτικού εμπορίου, διεξήχθη στο Σκρέγκαν, του Ταλλαμόρ το 2016. Η συνολική προσέλευση το 2016 έφτασε στο ρεκόρ των 283.000 θεατών και οδήγησε στην απόφαση για τη διοργάνωση της εκδήλωσης και πάλι το 2017 στην ίδια περιοχή.

Αξιοθέατα

Το Κέντρο Επισκεπτών του Tullamore Dew στις όχθες της Μεγάλης Διώρυγας εστιάζει στην απόσταξη, την διώρυγα και την αστική ιστορία της πόλης. Διατίθενται οπτικές ξεναγήσεις σε καθημερινή βάση.
Το Κτήμα Τσάρλβιλ βρίσκεται στην άκρη της πόλης. Το Κάστρο Τσάρλβιλ, ως ένα από τα πιο έξοχα Γοτθικά κτίρια της Ιρλανδίας, βρίσκεται σε αυτό το πάρκο στο οποίο υπάρχει το King Oak, μια απο τις μεγαλύτερς και παλαιότερες βελανιδιές στην χώρα. Το κάστρο λέγεται πως είναι στοιχειωμένο και σε αυτό γυρίστηκε επεισόδιο της σειράς Most Haunted. Το δάσος βελανιδιών είναι βοτανολογικά ένα σημαντικό κομμάτι αρχέγονης κληρονομιάς. Στο πάρκο γινόταν η ετήσια Αγροτική Έκθεση του Ταλλαμόρ. Ωστόσο μετά την ακύρωση της έκθεσης για δύο συνεχόμενα χρόνια λόγω ισχυρής βροχόπτωσης η εκδήλωση μεταφέρθηκε σε νέα τοποθεσία, νότια της πόλης.
Λίγο νότια από το Ταλλαμόρ βρίσκεται το πάρκο "Lough Boora". Οι βάλτοι αποτελούν τοποίο με μεγάλη ποικιλία χλωρίδας και πανίδας. Στον χώρο υπάρχει πληθώρα περιβαλλοντικών γλυπτών, από γλύπτες που έχουν εμπνευστεί από το περιβάλλον της περιοχής.
10 χιλιόμετρα δυτικά από το Ταλλαμόρ βρίσκεται ο οικισμός Ραχάν. Στον οικισμό υπάρχουν ερείπια ενός μεγάλου μοναστηριού που κατασκευάστηκε τον 6ο αιώνα στην περιοχή.
Πολύ κοντά στο Ταλλαμόρ βρίσκεται επίσης ο Κελτικός σταυρός του Ντάρροου. Στα μέσα του 6ου αιώνα ιδρύθηκε στην περιοχή μοναστήρι από τον Άγιο Κολούμπα. Το μοναστήρι είναι γνωστό για ένα φωτεινό χειρόγραφο, που γράφηκε στη μονή τον 7ο αιώνα, γνωστό ως Βιβλίο του Ντάρροου.
Υπάρχουν τέσσερα μεταλλικά γλυπτά που βρίσκονται επί της παράκαμψης N52 του Ταλλαμόρ μιας και το 1% του προϋπολογισμού κατανέμεται στην δημόσια τέχνη. Ο γλύπτης Μωρίς Χάρρον δημιούργησε μορφές που κρατούν σύμβολα της μάθησης και της ιερότητας. Από βορρά η πρώτη μορφή κρατά ένα δισκοπότηρο, η δεύτερη ένα βιβλίο, η τρίτη μια ράβδο και η τέταρτη ελευθερώνει πουλιά που αναπαριστούν ψυχές.

Οικονομία

thumb|374x374px|Το εμπορικό κέντρο Bridge, Ταλλαμόρ
Ως πρωτεύουσα της κομητείας Όφαλι υπάρχουν πολλές δημόσιες υπηρεσίες καθώς και τα γραφεία του Κομητειακού Συμβουλίου του Όφαλι, του Περιφερειακού Νοσοκομείου του Μίντλαντς και οι υπηρεσίες του Εθνικού Συστήματος Υγείας (HSE). Στις δημόσιες υπηρεσίες που βρίσκονται στην πόλη συγκαταλέγονται το Τμήμα Γεωργίας, Τροφίμων και Ναυτιλίας και το Τμήμα Εκπαίδευσης και Δεξιοτήτων.
Το Ταλλαμόρ ήταν παραδοσιακά σημαντικό κέντρο βιομηχανιών, εμπορίου και υπηρεσιών για την Κομητεία Όφαλι. Όταν άνοιξε η Μεγάλη Διώρυγα στα τέλη του 18ου αιώνα, προσέφερε αυξημένες δυνατότητες διασύνδεσης με την πόλη και προσέφερε πληθώρα αγορών για τα αγαθά που παράγονταν στην περιοχή. Το Tullamore Dew, είναι είδος Ιρλανδικού ουίσκι που αποστάχθηκε για πρώτη φορά στην πόλη το 1829. Το Ταλλαμόρ συνδέθηκε με το εθνικό σιδηροδρομικό δίκτυο το 1854 από την εταιρεία Μεγάλων Νότιων και Δυτικών Σιδηροδρόμων, πλέον Iarnród Éireann. Η γεωργία είναι επίσης σημαντική για την τοπική οικονομία.
Τα τελευταία χρόνια, η υψηλού επιπέδου απασχόληση έφερε την δημιουργία βιομηχανικών επιχειρήσεν στην πόλη όπως το Srah Industrial Estate.

Εμπόριο

Το Εμπορικό Κέντρο Bridge, είναι η κύρια εμπορική περιοχή της πόλης με πληθώρα καταστημάτων. Στο εμπορικό κέντρο Tullamore στην οδό Portarlington υπάρχουν επίσης αρκετά καταστήματα.

Μέσα ενημέρωσης

Από το 1975 έως τις 24 Μαρτίου 2008 στο Ταλλαμόρ βρισκόταν ο κύριος πομπός μεσαίων του RTÉ Radio 1. Πριν από το Ταλλαμόρ, ο κύριος πομπός βρισκόταν κοντά στο Αθλόουν. Στο Ταλλαμόρ έχει την έδρα του επίσης ο ραδιοφωνικός σταθμός Midlands 103. Στις τοπικές εφημερίδες συγκαταλέγονται οι The Tullamore Tribune και The Offaly Topic.
Στο Ταλλαμόρ διαδραματίζονται πολλές από τις ιστορίες των βιβλίων του συγγραφέα Λυν Άντριους.

Δημογραφικά στοιχεία

Ο πληθυσμός του Ταλλαμόρ (και των προαστίων του) αυξήθηκε κατά 28,8% από το 1996 έως το 2006 από 10.029 σε 12.927 κατοίκους. Ο πληθυσμός σύμφωνα με την απογραφή του 2011 είναι 14.361 κάτοικοι.

Μεταφορές και πρόσβαση

Ο σιδηροδρομικός σταθμός του Ταλλαμόρ, άνοιξε για πρώτη φορά στις 2 Οκτωβρίου 1854, και εξυπηρετείται από τα τρένα στην γραμμή Δουβλίνο-Γκάλγουεϊ και Δουβλίνο-Γουεστπόρτ/Μπαλλίνα.
Σε συνεργασία με τα αστικά κέντρα Αθλόουν και Μάλινγκαρ της Κομητείας Γουεστμίθ, το Ταλλαμόρ σχηματίζει την επονομαζόμενη Πύλη των Μίντλαντς.
Το Ταλλαμόρ βρίσκεται επί της δευτερεύουσας εθνικής οδού N52. Αυτή συνδέει το Μπιρ στα νοτιοδυτικά της κομητείας και συνεχίζει προς το Μάλινγκαρ που βρίσκεται βορειοανατολικά. Στο Κίλμπεγκαν (περίπου 12 χλμ βόρεια του Ταλλαμόρ) η N52 σχηματίζμει κόμβο με τον αυτοκινητόδρομο M6 που συνδέει το Δουβλίνο με το Γκόλγουεϊ. Η δευτερεύουσα εθνική οδός N80 συνδέει το Ταλλαμόρ με το Κίλεϊ, το Μαουντμέλικ και το Πορτλίς, προς το νότο. Αρκετές επαρχιακές οδοί διαπερνούν την πόλη όπως η R420 που συνδέει το Ταλλαμόρ με το Μοάτ, το Κλάρα και το Πορτάρλινγκτον, και την R421 που το συνδέει με το Κίνιττυ.

Αθλητισμός

Στο Ταλλαμόρ υπάρχει πληθώρα αθλητικών οργανώσεων και συλλόγων. Τα Γαελικά αθλήματα, το Ομοσπονδιακό Ποδόσφαιρο, το ράγκμπι γιούνιον και ο στίβος είναι δημοφιλή στην πόλη η οποία διαθέτει υποδομές υψηλού επιπέδου.
Τα γαελικά αθλήματα εκπροσωπούνται από τις Tullamore GAA, Ballinamere Gaa και Durrow Gaa. Η Tullamore είχε επιτυχίες κερδίζοντας τρια πρωταθλήματα ποδοσφαίρου και ένα πρωτάθλημα χέρλινγκ. Μεταξύ των πρωταθλημάτων ποδοσφαίρου και χέρλινγκ, ο πιο επιτυχημένος σύλλογος στο Ταλλαμόρ είναι ο Offaly GAA. Το O'Connor Park είναι η έδρα της Offaly GAA τόσο για αγώνες γαελικού ποδοσφαίρου όσο και για αγώνες χέρλιγνκ. Η χωρητικότητα του σταδίου είναι 20.000 θεατές μετά απο μαζική ανακαίνιση το 2006. Η εγκατάσταση έχει καλυμμένες κερκίδες στη μία πλευρά και αναβαθμίδες στις άλλες τρεις.
Το ποδόσφαιρο είναι το πιο δημοφιλές άθλημα στην πόλη, και αντιπροσωπεύεται από την Tullamore Town F.C.. Ιδρύθηκε το 1941 και αγωνίζεται στα πρωταθλήματα Leinster Senior League, Combined Counties League και Midland Schoolboys League.
Η Tullamore Rugby Club ιδρύθηκε το 1937 και έχει την έδρα της στο Σπόλενσταουν. Η ομάδα κέρδισε το παιδικό πρωτάθλημα Ulster Bank All Ireland το 2012.
Η Tullamore Harriers ασχολείται με τον στίβο στην πόλη, και ιδρύθηκε το 1953.
Το Κέντρο Άθλησης Aura του Ταλλαμόρ βρίσκεται στο Hophill Road, και διαθέτει πλήρες γυμνατήριο και πισίνα 25 μέτρων.
Ο Σύλλογος Γκολφ του Ταλλαμόρ (Tullamore Golf Club) βρίσκεται στο Μπρούκφιλντ, νότια της πόλης του Ταλλαμόρ, από το 1926. Μέλη και επισκέπτες επισκέπτονται το 18 πιστών γήπεδο γκολφ. Είναι ανάμεσα στα 25 καλύτερα γήπεδα γκολφ της Ιρλανδίας σύμφωνα με τις αξιολογήσεις Backspin του 2014.